02009D0011 — ET — 27.01.2020 — 004.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI OTSUS, 19. detsember 2008, millega kinnitatakse Hispaanias kasutatavad searümpade liigitusmeetodid (teatavaks tehtud numbri K(2008) 8477 all) (Ainult hispaaniakeelne tekst on autentne) (2009/11/EÜ) (ELT L 006 10.1.2009, lk 79)

Muudetud:









▼B

KOMISJONI OTSUS,

19. detsember 2008,

millega kinnitatakse Hispaanias kasutatavad searümpade liigitusmeetodid

(teatavaks tehtud numbri K(2008) 8477 all)

(Ainult hispaaniakeelne tekst on autentne)

(2009/11/EÜ)







▼M3

Artikkel 1

Hispaanias lubatakse searümpade liigitamiseks vastavalt Euroopa Parlamendi ja nõukogu määruse (EL) nr 1308/2013 ( 1 ) IV lisa B osa IV punkti alapunktile 1 kasutada järgmisi meetodeid:

a) seade „Fat-O-Meat'er (FOM)” ja sellega seotud hindamismeetodid, mille üksikasjad on esitatud lisa 1. osas;

b) seade „Fully automatic ultrasonic carcase grading (Autofom)” ja sellega seotud hindamismeetodid, mille üksikasjad on esitatud lisa 2. osas;

▼M4 —————

▼M3

d) seade „Automatic vision system (VCS2000)” ja sellega seotud hindamismeetodid, mille üksikasjad on esitatud lisa 4. osas;

e) seade „Fat-O-Meat'er II (FOM II)” ja sellega seotud hindamismeetodid, mille üksikasjad on esitatud lisa 5. osas;

f) seade „AutoFOM III” ja sellega seotud hindamismeetodid, mille üksikasjad on esitatud lisa 6. osas;

g) nurkjoonlaua kasutamisega „käsitsimeetod (ZP)” ja sellega seotud hindamismeetodid, mille üksikasjad on esitatud lisa 7. osas;

h) seade „CSB Image-Meater” ja sellega seotud hindamismeetodid, mille üksikasjad on esitatud lisa 8. osas;

▼M4

i) seade „gmSCAN” ja sellega seotud hindamismeetodid, mille üksikasjad on esitatud lisa 9. osas;

▼M4

j) seade „OptiScan TP” ja sellega seotud hindamismeetodid, mille üksikasjad on esitatud lisa 10. osas.

▼M4

Esimese lõigu punktis g osutatud nihkmõõdiku [Termin „nurkjoonlaud” on aegunud. Uus termin on „nihkmõõdik”.] kasutamisega käsitsimeetodit ZP lubatakse üksnes tapamajades:

a) mille keskmine tapavõimsus aastas ei ületa 700 siga nädala kohta ning

b) mille tapmisliini töötlemisvõimsus on kuni 50 siga tunnis.

▼B

Artikkel 2

Erandina määruse (EMÜ) nr 3220/84 artiklist 2 võivad searümbad enne kaalumist ja liigitamist olla ka esijalgadeta. Searümpade noteeringute kehtestamiseks võrreldaval alusel suurendatakse sel juhul registreeritud tapasooja rümba massi 0,840 kg võrra.

Artikkel 3

Seadmete või hindamismeetodite muudatused ei ole lubatud.

Artikkel 4

Otsus 88/479/EMÜ tunnistatakse kehtetuks.

Artikkel 5

Otsus on adresseeritud Hispaania Kuningriigile.









LISA

HISPAANIAS KASUTATAVAD SEARÜMPADE LIIGITUSMEETODID

1. osa

FAT-O-MEATER (FOM)

1. Searümpade liigitamiseks kasutatakse seadet nimetusega „Fat-O-Meater” (FOM).

2. Seade on varustatud kuuemillimeetrise diameetriga sondiga, milles on Siemens SFH 950 tüüpi fotodiood ja fotodetektor (tüüp SFH 960) ning mille mõõteulatus on 3–103 millimeetrit. Mõõtmistulemused teisendatakse hinnanguliseks tailihasisalduseks arvuti abil.

3. Rümba tailihasisaldus arvutatakse järgmise valemiga:

= 66,91 – 0,895 X1 + 0,144 X2

kus:

= hinnanguline tailihasisaldus protsentides;

X1 = rasva paksus millimeetrites tagant kolmanda ja neljanda ribi vahel, 60 mm kaugusel rümba keskjoonest;

X2 = lihase paksus millimeetrites mõõdetuna samal ajal ja samas kohas kui X1.

Valem kehtib 60–120 kilogrammi kaaluvate rümpade puhul.

2. osa

FULLY AUTOMATIC ULTRASONIC CARCASSE GRADING (AUTOFOM)

1. Searümpade liigitamiseks kasutatakse seadet „Fully automatic ultrasonic carcasse grading” (Autofom).

2. Seade on varustatud 16 ultrahelianduriga (Krautkrämer, SFK 2 NP), mis töötavad sagedusel 2 MHz ja mille vaheline mõõteulatus on 25 mm.

Ultrahelimõõtmistega saadakse seljapeki paksuse ja lihase paksuse näitajad.

Mõõtmiste tulemused teisendatakse hinnanguliseks tailihasisalduseks arvuti abil.

3. Rümba tailihasisaldus arvutatakse 34 mõõtepunkti alusel järgmise valemi põhjal:

= 70,59614 – 0,0904 · V22 – 0,23033 · V23 – 0,15558 · V44 + 0,086638 · V46 – 0,09965 · V48 – 0,10002 · V49 – 0,11624 · V51 – 0,05561 · V52 – 0,04854 · V53 – 0,0432 · V54 – 0,00282 · V55 + 0,051829 · V57 + 0,036795 · V58 – 0,00519 · V59 – 0,0269 · V60 – 0,06432 · V61 – 0,05323 · V62 – 0,05229 · V64 – 0,0523 · V65 + 0,005645 · V72 – 0,06505 · V73 – 0,04587 · V74 + 0,015041 · V77 + 0,030928 · V78 – 0,08024 · V79 – 0,07275 · V80 – 0,07497 · V85 – 0,06818 · V86 – 0,06875 · V87 – 0,04742 · V90 – 0,00698 · V91 + 0,046485 · V92 – 0,10403 · V93 + 0,160475 · V123

kus:

= rümba hinnanguline tailihasisaldus;

V22, V23,…V123 on Autofomiga mõõdetud muutujad.

4. Mõõtepunktide ja statistilise meetodi kirjeldused on esitatud määruse (EMÜ) nr 2967/85 artikli 3 lõike 3 kohaselt komisjonile edastatud Hispaania protokolli II osas.

Valem kehtib 60–120 kilogrammi kaaluvate rümpade puhul.

▼M4 —————

▼B

4. osa

AUTOMATIC VISION SYSTEM (VCS2000)

1. Searümpade liigitamiseks kasutatakse seadet „Automatic Vision system” (VCS2000).

2. Seade VCS 2000 on pilditöötlussüsteem sea poolrümpade kaubandusliku väärtuse automaatseks määramiseks. Kõnealust süsteemi kasutatakse arvuti abil tapaliinil, kus poolrümpasid kaamerasüsteemi abil automaatselt filmitakse. Pildiandmeid töödeldakse seejärel arvutis spetsiaalse pilditöötlustarkvaraga.

3. Rümpade tailihasisaldus arvutatakse 70 mõõtepunkti alusel järgmise valemiga:

= 37,49855 + 0,017715 · X2 – 0,00075 · X40 – 0,02522 · X50 – 0,04549 · X52 – 0,0000335 · X59 – 0,000093 · X62 – 0,0000814 · X63 – 0,0000715 · X64 – 0,0000494 · X66 – 0,0000482 · X67 – 0,00047 · X69 + 0,000304 · X70 + 0,00867 · X77 – 0,03007 · X79 – 0,04575 · X81 – 0,01742 · X82 – 0,01768 · X83 – 0,03114 · X84 – 0,02549 · X85 – 0,0265 · X92 – 0,03299 · X95 – 0,02472 · X99 – 0,0399 · X102 + 0,020178 · X103 – 0,04614 · X106 + 0,012659 · X107 + 0,012256 · X110 + 0,015358 · X113 – 0,23294 · X116 + 0,010157 · X117 – 0,07282 · X120 + 0,126624 · X142 + 6,052785 · X2/6 – 13,2893 · X14/10 + 7,287408 · X77/51 – 4,09296 · X79/51 – 11,4326 · X81/51 – 1,28847 · X82/51 – 0,57019 · X83/51 – 5,21869 · X84/51 – 2,92106 · X85/51 + 8,274608 · X88/51 + 9,886478 · X91/51 – 0,00442 · X47/79 – 0,04848 · X50/79 + 0,227913 · X54/79 + 2,845209 · X77/79 + 0,018409 · X86/79 – 0,00838 · X89/79 + 0,007447 · X94/79 + 136,5994 · X27/20 + 182,973 · X29/20 – 6,82665 · X59/20 – 261 768 · X61/20 – 7,85416 · X62/20 – 3,8587 · X63/20 – 16,6166 · X64/20 – 59,2087 · X65/20 – 3,21138 · X66/20 – 6,96096 · X67/20 + 20,91982 · X68/20 – 109,736 · X69/20 + 243,641 · X70/20 + 29,84246 · X73/20 + 15,50442 · X74/20 – 0,30367 · X36/59 – 2,07787 · X40/59 – 0,38605 · X42/59 – 1,90547 · X69/59 + 3,554836 · X70/59

kus:

= rümba hinnanguline tailihasisaldus protsentides;

X2, X40, … X70/59 on VCS2000ga mõõdetud muutujad.

4. Mõõtepunktide ja statistilise meetodi kirjeldused on esitatud määruse (EMÜ) nr 2967/85 artikli 3 lõike 3 kohaselt komisjonile edastatud Hispaania protokolli II osas.

Valem kehtib 60–120 kilogrammi kaaluvate rümpade puhul.

▼M4

5. osa

FAT-O-MEAT’ER (FOM II)

1. Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet „Fat-O-Meat’er FOM II“.

2. Seade on mõõtesüsteemi Fat-O-Meat’er uus versioon. Seadmes FOM II on optiline noaga sond, sügavuse mõõtmise seadis (mõõteulatus 0–125 mm) ning andmete kogumise ja analüüsimise paneel – 15-tollise puutetundliku ekraaniga arvuti Carometec (Ingress Protection IP69K). Mõõtmistulemused teisendatakse hinnanguliseks tailihasisalduseks seadme FOM II abil.

3. Rümba tailihasisaldus arvutatakse järgmise valemiga:

Ŷ = 69,592 – (0,741 × X1) + (0,066 × X2)

kus:

Ŷ = rümba hinnanguline tailihasisaldus protsentides;

X1 = seljapeki (sealhulgas kamar) paksus millimeetrites, mõõdetuna 6 cm kaugusel poolitatud rümba keskjoonest, tagant kolmanda ja neljanda ribi vahelt;

X2 = seljalihase paksus millimeetrites, mõõdetuna samal ajal ja samas kohas ning samal viisil kui X1.

Valem kehtib 60–120 kilogrammi (tapasooja rümba kaal) kaaluvate rümpade puhul.

6. osa

AUTOFOM III

1. Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet „Autofom III“.

2. Seade on varustatud 16 ultrahelianduriga (Carometec A/S), mis töötavad sagedusel 2 MHz ja mille vaheline mõõteulatus on 25 mm. Ultrahelimõõtmistega saadakse seljapeki ja lihase paksus ning nendega seotud näitajad. Mõõtmistulemused teisendatakse arvuti abil hinnanguliseks tailihasisalduseks (protsentides).

3. Rümba tailihasisaldus arvutatakse järgmise valemiga:

Ŷ =75,39088 – (1,39968 × R2P1) – (0,45787 × R2P4) – (0,47094 × R2P10) + (0,20349 × R4P6)

kus:

Ŷ = rümba hinnanguline tailihasisaldus protsentides;

R2P1 = naha keskmine paksus;

R2P4 = rasvkoe mõõt P2 millimeetrites valitud kohas;

R2P10 = ristlõike rasvkoe vähim mõõt millimeetrites;

R4P6 = rasvkoe 1 mõõdud valitud vähima rasvasisaldusega (MFT) kohas.

Valem kehtib 60–120 kilogrammi (tapasooja rümba mass) kaaluvate rümpade puhul.

7. osa

KÄSITSIMEETOD (ZP)

1. Käesoleva osaga ettenähtud eeskirju kohaldatakse siis, kui searümpade liigitamiseks kasutatakse „käsitsimeetodit (ZP)“, mille puhul mõõdetakse nihkmõõdikuga.

2. Meetodi puhul kasutatakse nihkmõõdikut ja hindamise aluseks on prognoosivalem. Meetod põhineb peki ja lihase paksuse käsitsi mõõtmisel poolitatud rümba keskjoonel.

3. Rümba tailiha sisaldus arvutatakse järgmise valemiga:

Ŷ =66,324 – (0,526 × F) + (0,034 × M)

kus:

Ŷ = rümba hinnanguline tailihasisaldus protsentides;

F = pekimõõt, keskset tuharalihast (Musculus glutaeus medius) katva nähtava peki (sealhulgas kamar) vähim paksus millimeetrites mõõdetuna poolitatud rümba keskjoonel,

M = nimmelihase (Musculus lumbar) nähtav paksus poolitatud rümba keskjoonel millimeetrites mõõdetuna lühimat ühendusjoont pidi keskse tuharalihase (Musculus glutaeus medius) eesmise (koljupoolse) otsa ja selgrookanali ülemise (selgmise) seina vahel.

Käesolev valem kehtib 60–120 kg (tapasooja rümba mass) kaaluvate rümpade puhul.

▼M2

8. osa

CSB-IMAGE-MEATER

1. Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet „CSB Image-Meater”.

2. Seade „CSB Image-Meater” koosneb videokaamerast ja arvutist, mis on varustatud pildianalüüsi kaardi, ekraani, printeri, juhtmehhanismi, mõõtemehhanismi ja liidestega. Kõik neli „CSB-Image-Meater” muutujat mõõdetakse rümba tagaosa reietüki poolitusjoonel (keskse tuharalihase musculus gluteus medius ümber); keskseade muundab mõõdetud väärtused hinnanguliseks tailihasisalduseks.

3. Rümba tailihasisaldus arvutatakse järgmise valemiga:

Ŷ = 68,39920953 – (0,39050694 × F) – (0,32611391 × V4F) + (0,07864716 × M) – (0,00762296 × V4M)

kus

Ŷ = rümba hinnanguline tailihasisaldus protsentides,

F = peki paksus millimeetrites, mõõdetuna keskset tuharalihast musculus gluteus medius katva peki kõige õhemas kohas,

V4F = täieliku peekonikihi peki keskmine paksus millimeetrites, mõõdetuna neljanda nimmelüli (VaF, VbF, VcF, VdF) kohal,

M = liha paksus millimeetrites, mõõdetuna keskse tuharalihase musculus gluteus medius koljupoolsest ja selgrookanali otsast,

V4M = liha keskmine paksus millimeetrites, mõõdetuna neljanda nimmelüli (VaM, VbM, VcM, VdM) kohal.

Valem kehtib 60–120 kilogrammi (tapasooja rümba mass) kaaluvate rümpade puhul.

▼M3

9. osa

gmSCAN

1. Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet „gmSCAN”.

2. Seadmes „gmSCAN” kasutatakse magnetinduktsiooni rümba dielektriliste omaduste kokkupuuteta mõõtmiseks. Mõõtesüsteem koosneb mitmest saatjapoolist, mis tekitavad muutuva nõrga magnetvälja. Vastuvõtjapoolid muundavad rümbast mõjutatud magnetvälja häirituse kompleksseks elektrisignaaliks, mis iseloomustab rümba lihaste ja rasvkoe dielektrilisi näitajaid.

3. Rümba tailihasisaldus arvutatakse järgmise valemiga:

Ŷ = 55,14067 + 1 598,66166 × (Q1/CW) – 579,58575 × (Q2/CW) + 970,83879 × (Q3/CW) – 0,18993 × CW

kus

Ŷ = rümba hinnanguline tailihasisaldus protsentides;

Q1, Q2 ja Q3 = magnetiline induktsioon (väljendatud voltides) vastavalt sea tagaosa reietükist, kesk- ja abaosast;

CW = tapasooja rümba mass kilogrammides.

Valem kehtib 60–120 kilogrammi (tapasooja rümba mass) kaaluvate rümpade puhul.

▼M4

10. osa

OPTISCAN TP

1. Käesoleva osaga ette nähtud eeskirju kohaldatakse siis, kui searümpade liigitamiseks kasutatakse seadet „OptiScan TP“.

2. Seade „OptiScan TP“ on varustatud digitaalse skaneerimisseadmega, mis teeb valgustatud pildi kahest rümbal asuvast mõõtepunktist. Pildid on rasvkoe ja lihase paksuse arvutamise aluseks. Mõõtmiste tulemused teisendatakse seadme „OptiScan TP“ abil hinnanguliseks tailihasisalduseks. Pildid salvestatakse ning neid võib hiljem kontrollida. Integreeritud Bluetooth®-liidese abil saab andmeid kergesti üle kanda.

3. Rümba tailihasisaldus arvutatakse järgmise valemiga:

Ŷ =67,496 – (0,522 × F) + (0,032 × M)

kus:

Ŷ = rümba hinnanguline tailihasisaldus protsentides;

F = pekimõõt, keskset tuharalihast (Musculus glutaeus medius) katva nähtava peki (sealhulgas kamar) vähim paksus millimeetrites mõõdetuna poolitatud rümba keskjoonel;

M = nimmelihase (Musculus lumbar) nähtav paksus poolitatud rümba keskjoonel millimeetrites mõõdetuna lühimat ühendusjoont pidi keskse tuharalihase (Musculus glutaeus medius) eesmise (koljupoolse) otsa ja selgrookanali ülemise (selgmise) seina vahel.

Valem kehtib 60–120 kilogrammi (tapasooja rümba kaal) kaaluvate rümpade puhul.